**СПИСЪК**

**НА ПРОЕКТНИТЕ ПРЕДЛОЖЕНИЯ, КОИТО НЕ ОТГОВАРЯТ НА КРИТЕРИИТЕ ЗА АДМИНИСТРАТИВНО СЪОТВЕТСТВИЕ И ДОПУСТИМОСТ И НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА №** **BG16M1OP002-3.016**

**“МЕРКИ ЗА ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ПТИЦИ“**

Кандидатите, чиито проектни предложения не се допускат до техническа и финансова оценка, могат да подадат **писмени възражения** пред ръководителя на управляващия орган **в едноседмичен срок от съобщаването** (съобщаването се извършва чрез профила на кандидата в ИСУН 2020). За дата на съобщаване се счита датата, отбелязана в ИСУН 2020. Възражението се подава на хартиен носител, подписано от кандидата или упълномощено лице. В случай на упълномощаване, към възражението следва да се представи и нотариално заверено пълномощно. С подаване на възражението не могат да се представят нови документи, които не са били част от първоначално представеното проектно предложение и/или допълнително изискана от оценителната комисия на съответния етап документация.

Не се разглеждат възражения, които са подадени извън регламентирания срок или от лица, различни от представляващите кандидата или упълномощени лица. **За дата на подаване на възражението се счита датата на пощенското клеймо.**

Възражението се подава на следния адрес:

До Ръководителя на УО на ОПОС

ГД „Оперативна програма „Околна среда“

Министерство на околната среда и водите

гр. София 1000, ул.“Уилям Гладстон“, № 67

Относно: Възражение срещу недопускане до техническа и финансова оценка на проект № /посочва се регистрационен номер на проекта/

|  |  |  |  |  |
| --- | --- | --- | --- | --- |
|  **№** | **Регистрационен №** **на проектното предложение в ИСУН 2020** | **Кандидат** | **Наименование на проектното предложение** | **Основания за отхвърляне** **на проектното предложение** |
| 1. | BG16M1OP002-3.016-0005 | "Сдружение Земя и Птици" | „Подобряване на природозащитното състояние на червеногушата гъска (Branta ruficollis)“ | Проектното предложение не отговаря на изискванията на насоките за кандидатстване по отношение на критерии 2, 10 и 11 от оценка на АСД: 1. По отношение на критерий 2 от ОАСД, тъй като не са представени документи по т. 24.7. от насоките за кандидатстване Декларация по чл. 25, ал. 2 от ЗУСЕСИФ по образец - Приложение № 4.3. от всички членове на управителния съвет (УС) на кандидата. Представен е документ по т. 24.7., но не от всички членове на УС. Съгласно забележката в образеца на декларацията, същата се попълва и представя от лицата, които представляват кандидата и членовете на неговите управителни и надзорни органи. С уведомление за установени нередовности на основание чл.34, ал. 2 от ЗУСЕСИФ е изискан от кандидата отговор в срок до 20.12.2019 г. Допълнително са представени декларации от членове на УС, Приложение № 4.2 към насоките за кандидатстване, вместо изисканите декларации, Приложение № 4.3 към насоките за кандидатстване. Констатираната нередовност не е отстранена. 2. По отношение на критерий 10 от ОАСД - към т. 12 от формуляра за кандидатстване е представен файл „Анализ остойностяване Analiz.pdf“, който съдържа описателна част с неуточнена информация, без включени доказани стойности на дейностите, предмет на проектното предложение. Във връзка с констатираната нередовност на кандидата е изпратено уведомление на основание чл.34, ал. 2 от ЗУСЕСИФ с искане да представи обяснение като посочи как са спазени изискванията на Раздел 14.6 от насоките за кандидатстване по процедурата, касаещи Анализа на остойностяване на дейностите по проекта. Във връзка с изпратено уведомление е получен отговор от кандидата, като същият е представил "Анализ с допълнителна, подробна информация". Констатираната нередовност не е отстранена. Представеният Анализ относно остойностяване на дейностите не отговаря на изискванията на раздел 14.6. Указания за изготвяне на бюджета от насоките за кандидатстване. Ясно в насоките за кандидатстване е посочено, че се изисква наличието на проучване, на базата на което е направено остойностяването на дейностите. Възможностите за направа на анализа са изброени, като е дадена и свобода на кандидата на представи и друг подходящ начин, доказващ реалистичността на посочените разходи. Заложените единични цени на строително-монтажните работи, материални активи, специализирани услуги, наем на автомобили, разходи за офис материали, разходи за организация и провеждане на мероприятия не са подкрепени с оферти от потенциални изпълнители (минимум две), извадки от каталози, линкове от интернет или друго, което може да се приеме, с оглед реалистичността на разходите. 3. По отношение на критерий 11 от ОАСД - в т. 5 "Бюджет /в лева/" на формуляра за кандидатстване са констатираните нередовности, във връзка с което на кандидата е изпратено уведомление на основание чл.34, ал. 2 от ЗУСЕСИФ с искане да представи обяснение как проектното предложение отговаря на изискванията на т.т.14.2, 14.3 и 14.4 от насоките за кандидатстване. Във връзка с изпратеното уведомление е получен отговор от кандидата - представено е обяснение по отношение на констатираните нередовности. Констатираната нередовност не е отстранена тъй като общата стойност на бюджета на проекта в размер на "1 201 029,24" лева с ДДС, посочен в Раздел 5 "Бюджет (в лева)" на формуляра за кандидатстване и в Приложение №6 „Разяснения за попълване на бюджет по проекта“, не съответства на "индикативния финансов ресурс (в размер на 979 000 лв.), дефиниран за съответните мерки в действащите планове за управление на защитени зони и планове за действие за птици. Съгласно Раздел 9 от насоките за кандидатстване "Максималният размер на допустимите разходи, за които може да бъде предоставена БФП за проектното предложение, включва всички допустими разходи за изпълнение на проекта, вкл. разходите за "организация и управление" и "информация и комуникация". Сумата от стойностите на всички дейности в размер на "1 201 029,24" лева с ДДС, посочена от Кандидата в т. 7 "План за изпълнение/Дейности по проекта" от формуляра за кандидатстване, не съответства на "индикативния финансов ресурс (в размер на 979 000 лв.), дефиниран за съответните мерки в действащите планове за управление на защитени зони и планове за действие за птици. Респективно сумата от стойностите, посочени в поле "Стойност" на дейности 9 "Организация и управление" и 10 "Информация и комуникация" на т. 7 от формуляра за кандидатстване, като процентно съотношение, отнесено към всички преки допустими разходи по проекта с включен ДДС, не съответства на Методологията за единна ставка, а именно: за проекти "за група със стойност на БФП от 1 000 001 - 2 500 000 лв. - 9 %. |